कांग्रेस कार्य समिति में ज्योतिरादित्य सिंधिया के अलावा जितेन्द्र सिंह, राजीव सातव, आर.पी.एन. सिंह, गौरव गगोई, व जितिन प्रसाद, अरुण यादव जैसे युवा राहुल गांधी के करीबी नेता हैं। इनमें से अरुण यादव ने मध्य प्रदेश कांग्रेस की अध्यक्षता भी की है लेकिन कमलनाथ को पार्टी का राज्य अध्यक्ष बनाए जाने के बाद वह राहुल गांधी से खुश नहीं थे। इस घोषणा के जरिए उन्हें संतुष्ट करने की कोशिश की गई है। कांग्रेस की पूर्व अध्यक्ष सोनिया गांधी के करीबी पूर्व प्रधानमंत्री मनमोहन सिंह, पूर्व रक्षामंत्री ए.के. एंटनी, सोनिया गांधी के राजनीतिक सचिव रहे अहमद पटेल और राज्य सभा में पार्टी के नेता गुलाम नबी आजाद व मल्लिका अर्जुन खडग़े के अलावा अम्बिका सोनी, मुकुल वासनिक, कुमारी शैलजा व आनंद शर्मा को भी सोनिया गांधी का करीबी माना जाता है।